# Bruņinieku turnīrs ”Lilium Vindeviensis 2016” Ventspilī

Datums: 11.06.2016

Cena: €13

Livonijas ordeņa pils ir viens no vecākajiem viduslaiku cietokšņiem Latvijā, kas saglabājies līdz mūsdienām. Vēstures dokumentos pils pirmoreiz minēta 1290. gadā, kas tiek pieņemts arī par Ventspils pilsētas dibināšanas gadu. Plašus arheoloģiskus pētījumus un pils atjaunošanu uzsāka 1995. gadā. Atjaunojot, tika saglabātas gan 14. gs. nišas un 15. gs. sienu gleznojumi, gan 17. gs. durvju ailas, gan 19. gs. cietuma durvis. No ārpuses pils pašlaik ir ieguvusi 19. gs. izskatu.

[www.muzejs.ventspils.lv](http://www.muzejs.ventspils.lv)

Ventspils ir pilsēta, kas neatstāj vienaldzīgu. Tā ir kā neliela valsts valstī. Lai izbaudītu Eiropas elpu, nav jādodas ārpus Latvijas – to visu atradīsiet Ventspilī, kur pat laiku skaita citādāk un ziedi, spītējot dabas noteiktajam ritmam, pilsētas ielās uzplaukst agrāk nekā citur Latvijā, un nesteidzīgas un bezrūpīgas atpūtas baudītājs klejo pa pilsētas ieliņām, papēžiem klaudzot pret bruģi. Ventspils ir puķu un strūklaku galvaspilsēta, tās ielās rodamas un pat stabos kāpj krāsainas govis, ielas, parkus, skvērus un iekšpagalmus rotā puķu skulptūras, figurāli puķu veidojumi un gaumīgas puķu dobes, kas nenovīst pat viskarstākajās vasaras dienās.

07:00 izbraukšana no Rīgas.

Ierašanās Ventspilī. Apskates ekskursija pilsētā .

Pec tam Livonijas pils apmeklējums. Tieši šeit, pils pagalmā, būs izveidota viduslaiku nometne

"Lilium Vindeviensis 2016" un norisināsies bruņinieku turnīrs. Svētku atmosfēra, bruņinieku sadzīve, rokdarbnieku darinājumu tirdziņš viduslaiku stilā, un, protams, pats turnīrs! 14. – 15. gadsimta bruņinieku cīņas jūsu acu priekšā uzburs leģendām apvītos sen aizgājušo laiku teiksmaino bruņinieku tēlus. To visu jūs varēsiet baudīt šajos īpašajos svētkos Ventspilī.

Brīvais laiks līdz 18:00

Atgriešanās Rīgā vēlu vakarā.

**Cenā ietilpst:**  
- transporta pakalpojumi  
- grupas vadītāja pakalpojumi

**Iespējamās papildus izmaksas:**

- ekskursija pa pilsētu gida pavadībā €3.00

- bruņinieku turnīra apmeklējums: pieaugušajiem €2.10, skolēniem, studentiem un pensionāriem €1.10